La data de 2 martie, polițiștii Serviciului de Investigarea Criminalității Economice, împreună cu un specialist criminalist, sub coordonarea procurorului din cadrul Parchetului de pe lângă Judecătoria Giurgiu au pus în aplicare un mandat de percheziție domiciliară, în municipiul Giurgiu, la locuința unei femei, de 43 de ani.
În urma desfășurării activităților, au fost descoperite aproximativ 400 de grame de bijuterii confecționate din metal de culoare galben, 46 de parfumuri susceptibile a fi contrafăcute și 13.100 de lei.
Bunurile în cauză au fost ridicate în vederea continuării cercetărilor.
Polițiștii giurgiuveni continuă cercetările sub aspectul săvârșirii infracțiunii de punerea în circulație a unui produs purtând o marcă identică sau similară cu o mărcă înregistrată pentru produse identice ori similare.
Sursa: IPJ Giurgiu